Vognene ble produsert ved Skabo/NEBB fra 1951 til 1956. Vognsettene var nummerert fra 601 til 612. Hver vogn hadde 40 sitteplasser og 120 ståplasser. De var i trafikk fra 1952 til 1995. miniatyr|600-vogn før ombyggingen til enmannsbetjening, fotografert midt på 1970-tallet. Da Oslo skulle arrangere vinter-OL i 1952 ble det bruk for mer kapasitet. Det ble derfor bestilt åtte motorvogner med teak-kledning fra Skabo, 601-608. I ettertid ble vogntypen derfor ofte kalt for "Olympiavogner". Etter OL ble serien utvidet med ytterligere fire, 609-612. På denne tiden hadde alle andre leverandører av jernbanemateriell sluttet å bruke teak som kledning.